Document ID: /roh_data/filtered/Billingualer_Corpus_interleaved-de-rm.jsonl.gz/1091

This is a text translated from German to Rumantsch Grischun.
Informations-Broschüre zum Projekt "Wettbewerbsfähige Strukturen und Aufgabenteilung im Bündner Tourismus" erschienen

Das Amt für Wirtschaft und Tourismus des Kantons Graubünden hat eine Informations-Broschüre zum aktuellen Projekt "Wettbewerbsfähige Strukturen und Aufgabenteilung im Bündner Tourismus" veröffentlicht. Die Broschüre umschreibt in einer Kurzfassung das Anfang Februar präsentierte Projekt des Departements des Innern und der Volkswirtschaft unter der Führung von Regierungsrat Hansjörg Trachsel näher. Des Weiteren werden die drei Grundlagenberichte zusammengefasst. Die Broschüre umfasst insgesamt 16 Seiten. Sie wird an sämtliche Tourismusorganisationen im Kanton Graubünden verschickt und über diese den Gemeinden zugestellt.

Das Departement des Innern und der Volkswirtschaft schlägt zusammen mit seinem Projektteam und einer Expertengruppe eine klare Aufgabenteilung zwischen lokalen und regionalen Tourismusorganisationen vor. Die damit ausgelöste neue Destinationsstruktur für den Bündner Tourismus soll dem drastischen Rückgang der Nachfrage begegnen. Bis Ende Sommer 2006 werden konkrete Umsetzungsvorschläge vorliegen.

Die Broschüre steht im Internet unter www.awt.gr.ch unter der Rubrik "Übersicht" zum Download bereit oder sie kann beim Amt für Wirtschaft und Tourismus, Grabenstrasse 1, 7001 Chur (081 257 23 42 oder info@awt.gr.ch) kostenlos bestellt werden (solange Vorrat).

Gremium: Departement des Innern und der Volkswirtschaft Graubünden

Quelle: dt Amt für Wirtschaft und Tourismus

Data: 27.02.2006

Ina broschura d'infurmaziun tar il project "structuras cumpetitivas e repartiziun da las incumbensas en il turissem grischun" è cumparida

L'uffizi per economia e turissem dal chantun Grischun ha publitgà ina broschura d'infurmaziun davart il project actual "structuras cumpetitivas e repartiziun da las incumbensas en il turissem grischun". La broschura descriva pli detagliadamain en ina versiun curta il project ch'è vegnì preschentà il cumenzament da favrer dal departament da l'intern e da l'economia publica sut la direcziun da cusseglier guvernativ Hansjörg Trachsel. Plinavant vegnan resumads ils trais rapports da basa. La broschura cumpiglia en total 16 paginas. Ella vegn tramessa a tut las organisaziuns da turissem en il chantun Grischun e quellas la transmettan a las vischnancas.

Il departament da l'intern e da l'economia publica propona ensemen cun ses team da project e cun ina gruppa d'expertas e d'experts ina clera repartiziun da las incumbensas tranter organisaziuns da turissem localas e regiunalas. La structura da destinaziun per il turissem grischun che vegn provotgada uschia duai far frunt al regress drastic da la dumonda. Fin la fin da la stad 2006 vegnan ad esser avant maun propostas da realisaziun concretas.

La broschura stat a disposiziun en l'internet sut www.awt.gr.ch sut la rubrica "Übersicht" per vegnir chargiada sin l'agen computer u po vegnir empustada gratuitamain tar l'uffizi per economia e turissem, Grabenstrasse 1, 7001 Cuira (081 257 23 42 u info@awt.gr.ch) (fin che la provisiun tanscha).

Gremi: departament da l'intern e da l'economia publica dal Grischun

Funtauna: rg uffizi per economia e turissem

Data: 27.02.2006